NaiveNeuron/SloPal huggingface dataset:
Hort, Milan, podpredseda NR SR (2010-10-22):
Vážené kolegyne, kolegovia, prajem dobré ráno. Poprosím, aby ste zaujali svoje miesta. Budeme pokračovať 7. schôdzou Národnej rady. Otváram teda ôsmy rokovací deň. Na dnešnom rokovacom dni požiadali o ospravedlnenie svojej neúčasti títo poslanci: pán poslanec Pavol Goga, pani poslankyňa Ľubica Rošková. A zároveň si vás dovolím informovať, že na rokovaní sa nezúčastní predseda Národnej rady pán Richard Sulík. Skôr ako budeme pokračovať v rozprave v prvom čítaní o návrhu poslancov Národnej rady Slovenskej republiky Miroslava Beblavého, Martina Poliačika, Petra Osuského a Jany Žitňanskej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov , ktorý máte ako tlač 128, chcem vám, a, poprosím, pretože nie sú tu všetci poslanci, aby ste tento oznam, čo teraz prečítam, tlmočili aj svojim kolegom. V súvislosti s konaním medzinárodnej konferencie Výzvy práva a justície, ktorá sa uskutoční v pondelok 25. októbra 2010 v rokovacej sále Národnej rady, je potrebné, aby si poslanci všetky materiály zo svojich miest odložili. Poprosím vás, bude tu medzinárodná konferencia, práve v tejto sále, bude v pondelok, a preto je treba, aby sme si urobili po sebe poriadok, pretože sála bude plná hostí z domova aj zo zahraničia. Tak aby potom niekto nereklamoval, že mu nejaké materiály chýbajú. Čiže po dnešnom odchode zo sály by po nás nemalo nič iné zostať. Ešte vás chcem informovať, že budeme pokračovať po tomto bode ďalšími bodmi, kde prvým bodom bude bod č. 55, ktorý bude predkladať pán minister Miškov a o 10.30 hod. uskutočníme bod návrh na odvolanie troch členov Rozhlasovej rady, ktorý bol zaradený na túto hodinu po dohode z grémia.	Teraz poprosím pána poslanca Beblavého, aby zaujal miesto. Vidím, že už je na mieste. Takisto aj pán Marek Vargovčák ako spravodajca. Do rozpravy sa prihlásili ústne pán poslanec Ján Mikolaj a pán poslanec Peter Osuský. Dávam teraz slovo pánovi poslancovi Mikolajovi, aby vystúpil v rozprave, nech sa páči.
Jarjabek, Dušan, poslanec NR SR (2011-02-09):
Ďakujem za slovo, pán predsedajúci. Pán poslanec, ja nemám rád všeobecný výraz maďarská karta. Je to taký dehonestujúci výraz, ako keby sa týmto výrazom zakrýval pravý dôvod pomenovania problému, ktorý sa skrýva za dehonestujúci výraz maďarská karta. Máte problém, že v Maďarsku sa hrá slovenskou kartou? Sú tu proste problémy, ktoré jednoducho z istých súvislosti vychádzajú, ktoré treba riešiť a mám taký pocit, že v Maďarsku sa hrá iba maďarskou kartou, a preto by som chcel, aby sa na Slovensku hralo iba slovenskou kartou. A keď niekto tento problém chce riešiť, dehonestovať, a to je jedno, či ste to vy alebo pán poslanec Matovič, alebo ktorýkoľvek pán poslanec, ktorý takýto návrh predloží, dehonestovať to spôsobom, že hráte maďarskou kartou, zvyčajne to hovorí pán poslanec Dostál, to je jeho taký obľúbený výraz, hráte maďarskou kartou, a preto je to čosi negatívne a je to čosi zavrhnutiahodné. No, ja by som bol veľmi rád, keby sa na Slovensku hralo iba slovenskou kartou a tieto problémy, ktoré dnes riešime, súvisia iba so slovenskou kartou. Ďakujem za pozornosť.
Ďuriš Nicholsonová, Lucia, podpredsedníčka NR SR (2019-06-27):
Ďakujem pekne. Doplňujúca; pani poslankyňa Červeňáková, ale myslím, že vypršal čas, nie (?), určený na hodinu otázok. (Reakcie z pléna.) Áno, je tomu tak. Takže prepáčte mi, pani poslankyňa, ale nezmestili sme sa. Takže prerušujem rokovanie o tomto bode programu a dávam trojminútovú prestávku do 15.10 hod., aby vážení členovia vlády mali možnosť opustiť rokovaciu sálu. My sa budeme potom venovať nášmu ďalšiemu schválenému programu. (Krátka prestávka.) (Prestávka.)
Laurenčík, Milan, podpredseda NR SR (2020-04-23):
Ďalším písomne prihláseným do rozpravy je pán poslanec Ondrej Dostál, pripraví sa pán poslanec Peter Kmec. Pán poslanec Dostál, mikrofóny sú na dvadsať minút vaše.
P. Paška, predseda NR SR: (2007-06-29):
(Hlasovanie.) 127 prítomných, 113 za, 14 sa zdržalo. Konštatujem, že sme schválili uznesenie k ročnej správe o výsledku hospodárenia Exportno-importnej banky za rok 2006. Pán poslanec Milan Rehák uvedie hlasovanie o návrhu uznesenia k návrhu ročnej účtovnej závierke Fondu národného majetku Slovenskej republiky za rok 2006 (tlač 319).
Pčolinský, Peter, podpredseda NR SR (2022-10-27):
(Zaznievanie gongu.) Kolegyne, kolegovia, vzhľadom na to, že rozsah toho technického problému je pomerne veľký, veríme, že do 15. hodiny sa ho podarí vyriešiť, to znamená, prerušujeme rokovanie schôdze do 15.00 h. (Reakcie z pléna.) Hlasovanie bude o pätnástej a hodina otázok o štrnástej, tak do 14.00 h. (Prerušenie rokovania o 11.47 hodine.) (Vstup predsedu parlamentu o 12.40 hodine.)
Ďurica, Ondrej, poslanec NR SR (2020-05-13):
Ďakujem za slovo. Mne sa ťažko teraz hľadajú slová, lebo predrečník mi trošku vyrazil dych tým jeho príspevkom, ktorý bol úplne mimo danej témy. Ja chcem Marianovi Kotlebovi poďakovať za tento síce kritický tón, ale veľmi pravdivý a veľmi reálny, pretože skutočnosť je, priatelia, taká, že občania očakávajú od nás úplne iné veci, ako sa dnes preberajú v súvislosti so správou. To jednoducho nemá, nemá zmysel komentovať všetky tieto kroky a pohnútky, ktoré by mali časom deformovať našu spoločnosť, vnímanie rodiny ako takej a všetky tie veci, ktoré tu dnes odzneli. Takže ja ďakujem Marianovi Kotlebovi, že to celé zhrnul do takého zrozumiteľného, síce kritického, ale naozaj reálneho balíka. Ďakujem.
Chren, Martin, poslanec NR SR (2014-11-08):
Ďakujem veľmi pekne. Peter, ja by som chcel zareagovať len na jednu vec, ktorú si spomenul, a to bol pán poslanec Martvoň. A úprimne chcem povedať, pri všetkých výhradách a nesúhlasoch, ktoré môžeme mať, ja si vážim pána kolegu Martvoňa za to, že tu bol jediný, ktorý neschoval hlavu do piesku a ospravedlnil sa za nomináciu toho JUDr. Straku, Ega, a povedal, že sa od nej dištancuje. Bol jediný, kto to spravil. A nechcem aby to vyznelo ako posmešok, on už má aj určitý track record v tejto oblasti. Pretože v reakcii zhruba pred rokom na jednu moju faktickú bol takisto jediný a prvý, ktorý sa dištancoval napríklad od Andreja Kolesíka v tomto parlamente. Čiže za toto si ho vážim a myslím si, že urobil správnu vec.
Ševčík, Ivan, poslanec NR SR (2023-11-28):
Nedá sa na to všetko reagovať. Pán Pročko, bol som obvinený, trestné stíhanie bolo zastavené, pretože sa nepreukázalo, okrem toho som bol asi päťdesiatkrát na okresnom súde vypovedať, že som ako vyšetrovateľ mal biť obvineného, to ešte... ešte môžte aj toto spomenúť, pretože sved... teda ob... obžalovaný si teda vymyslel, že som ho donútil k výpovedi, takže neviete nič o tej dobe, ako to bolo, prečo to všetko bolo, a takisto neviete, ako to bolo v 2010. ohľadom Mella a ostatných vecí. Ja som si zažil tiež § 35 ods. 2, ktoré mi doniesol tuto pán, osobne, pán poslanec Spišiak, takže najskôr si overte tio... tie skutočnosti, a okrem toho iného, napr. som dostal aj previerku na PT-čko od Národného bezpečnostného úradu, pretože som všetko riadne zdokladoval a zdokumentoval. Takže toto, čo ste teda tu o... vy... ako vytiahli, otvorili, tak to bolo trošku úbohé, ale keď chcete, tak nie. A keď niečo poviem obrazne, hej, o charaktere policajta, tak to neberte, neberte doslovne. Ďakujem. (Potlesk.)
Zajačik, Vladimír, poslanec NR SR (2021-11-05):
Nuž, Maťka, musím ti poďakovať za ten tvoj včerajší príspevok, ktorý bol naozaj veľmi kultivovaný a odborne zdatný a maximálne ukľudnil situáciu v sále, ktorá bola naozaj vyhrotená. A okrem toho si absolútne presne pomenovala veci tak, ako v skutočnosti sú. Hovorila si o Národnom parku Slovenský raj, ktorý ja naozaj veľmi dobre poznám a ktorý je dôkazom toho, že národný park ako taký nikomu neberie ani prácu, ani majetok, ani nikoho nevyháňa z rodiska, ani nikomu neberie prácu, ale naopak, prácu ľuďom v regióne dáva. Obce, ktoré sú, ktoré sú v dosahu tohto národného parku, sú hrdé na to, že môžu byť v národnom parku, pretože tento národný park im pomáha v tom, že turistika pomáha tým obciam aj finančne, aj prezentačne, niekde sa môžu prezentovať v zahraničí svojimi rôznymi biletinami a rôznymi výrobkami. Takže chcem len toľko povedať. Jasne si ukázala, že všetky tie bludy o tom, že národné parky zoberú prácu, vyženú ľudí, sú absolútne bludy. Ešte raz ti pekne ďakujem.
Panáček, Milan, poslanec NR SR (2014-01-29):
Ďakujem pekne za slovo. Ja len by som možno na upresnenie. Pán poslanec Hlina tu spomínal nejakú pôžičku, alebo niečo, čo by mali teda tieto dobrovoľné hasičské zbory dostávať. Je to úplne inak, je to tam aj jasne napísané. Majú možnosť získavať oficiálne zdroje, či už z obce alebo teda prostredníctvom ministerstva a vlastne sa to nejakým spôsobom inštitucionalizuje, to, čo teraz nejakým spôsobom si zháňajú ako tade, či ich podporí obec, nepodporí. V dosť veľkej miere záleží od poslancov, starostu atď. A týmto spôsobom budú mať garantované určité minimum, ak to tak môžem nazvať, na svoju činnosť a teda hlavne aj na zásahy. Tie úlohy, tam je široké spektrum úloh, ktoré môžu tieto dobrovoľné hasičské zbory plniť. Či už sú to pri povodniach, lesných požiaroch alebo teda haváriách väčšieho rozsahu. Ja takisto nesúhlasím s tým názorom, že vyznelo to tu, akoby dobrovoľní hasiči iba varili guláš a poriadali hasičské plesy. To vôbec nie je pravda. Takisto mám v obci u mňa tri dobrovoľné hasičské zbory a viem, čomu sa venujú, aj čo robia, takže vôbec to nie je takto. A celé sa mi zdalo to vystúpenie nejaké také otočenie na, proste úplne iným smerom, také politikárčenie, že proste SMER to prijal a teraz ako dobrovoľní hasiči sú nejako všetci teraz smeráci zaradení, alebo sa budú nejako ideologicky správať alebo, nerozumel som tomu celkom. Ďakujem pekne.
Náhlik, Peter, poslanec NR SR (2016-10-12):
Ďakujem, pán predsedajúci. Vážené kolegyne, kolegovia, vážený pán minister, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi NR SR. Pán predsedajúci, prosím, otvorte rozpravu k uvedenému návrhu zákona. Ďakujem.
P. Minárik, poslanec: (2004-05-26):
Po prvé, v čl. 1 v § 2 ods. 4 sa na konci pripájajú slová „a územný obvod okresu Malacky“. Po druhé, v čl. 1  § 2 ods. 8 sa na konci pripájajú slová „a územný obvod okresu Piešťany“. Odôvodnenie prakticky bolo povedané, ide o legislatívnotechnickú úpravu v súvislosti s vypustením okresného súdu Malacky a Piešťany z § 2 ako samostatných súdov. Ďakujem pekne.
Blanár, Juraj, podpredseda NR SR (2022-06-21):
S faktickou pán poslanec Jozef Kanuščák.
Plaváková, Lucia, poslankyňa NR SR (2024-09-13):
Ďakujem veľmi pekne za slovo. Ja by som chcela v prvom rade poďakovať kolegyni Stohlovej, ktorá sa naozaj intenzívne venuje ochrane našej prírody, a za to by sme mali byť všetci vďační, pretože to robí naozaj pre nás všetkých. A mne je naozaj ľúto, že prírodu na Slovensku postihla taká skaza ako minister Taraba či strana SNS, lebo je smutné, že tu máme národnú stranu, ktorá systematicky ničí jedno z našich najväčších bohatstiev, ktorým je práve naša príroda. A dokonale ukazuje aj svoju zbytočnosť pri riešení problémov ľudí, lebo aj dnešné rokovanie, kde tu máme niekoľko návrhov zákonov zo strany SNS, je toho krásnym dôkazom. Veď čo ich zaujíma, aby Kuffa mohol jazdiť na štvorkolke po lese, aby mohli lietať na vládnom špeciáli, alebo vešať vlajky na rozpadnuté štátne budovy. No, naozaj ohromné, toto skutočne ľuďom na Slovensku extrémne pomôže! A nielenže to nikomu nepomôže, ešte ničia aj to, čo patrí všetkým ľuďom na Slovensku, a to je práve, práve príroda. Ďakujem.
F. Mikloško, poslanec: (2005-09-23):
Ale najprv budeme hlasovať o pozmeňujúcich návrhoch zo spoločnej správy s odporúčaním gestorského výboru, o bodoch 1až 6, 8 až 10, schváliť ich. To znamená, že spoločne hlasujeme o bodoch 1 až 6 a 8 až 10 s odporúčaním schváliť ich.
Horecký, Ján, poslanec NR SR (2023-11-15):
Ďakujem pekne. Chcem zdôrazniť tú časť príspevku kolegu Martina Šmilňáka, kedy hovoril na porovnanie povinnú školskú dochádzku verzus povinné vzdelávanie, ktoré by malo byť ukončené uceleným stupňom vzdelávania. Chcem to bližšie vysvetliť. Keď dnes končia 16-ročné deti po prvom ročníku strednej školy svoju povinnú školskú dochádzku, tak sa stáva, že mnohé desiatky, stovky niekedy v marginalizovaných skupinách až tisíce v súčte mladých ľudí ostávajú v sociálnej sieti a niekedy na celý život, pretože nemajú v rukách ani len výučný list. Namiesto toho ponúkame spoluprácu pri tvorbe legislatívy, ktorá toto zmení, pretože je to zásadná vec, tak ako o tom hovoril aj kolega Hajko vo faktickej, aby sme, aby náš vzdelávací systém produkoval ľudí, ktorí dokážu zvládnuť aspoň jednoduché obslužné činnosti tak, aby boli užitoční sebe aj spoločnosti, napríklad v lesohospodárstve, v stavebníctve a v iných odvetviach, ktoré nevyžadujú vyšší stupeň vzdelania pre niektoré činnosti. Tak aby ten, kto skončí vzdelávanie, povinné vzdelávanie sa, mohol uživiť seba a nebol odkázaný na sociálne dávky. Zároveň chcem zdôrazniť aj to, že na školách máme príklady excelentnej praxe, ktoré dokážu produkovať až svetovo špičkovú kvalitu. Takýchto ľudí, takíto ľudia sa zhromaždili v kurikulárnej rade v rezortných reprezentatívnych organizáciách školstva regionálneho aj vysokého a čakal by som, že v programovom vyhlásení vlády bude akcentovaná spolupráca s týmito ľuďmi, ktorí majú to know-how, ktorí dokážu posunúť naše školstvo dopredu na špičko... (Prerušenie vystúpenia časomerom.)
Bugár, Béla, podpredseda NR SR (2018-05-24):
Pán poslanec Rajtár.
Sulík, Richard, predseda NR SR (2011-07-12):
Pán poslanec Jarjabek.
Ďuriš Nicholsonová, Lucia, podpredsedníčka NR SR (2019-06-21):
Vyhlasujem rozpravu k tomu bodu. Písomne sa neprihlásil nikto, máte možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto, vyhlasujem rozpravu za skončenú a prerušujem rokovanie o tomto bode programu. Nasleduje druhé čítanie o návrhu poslancov Národnej rady Slovenskej republiky Bélu Bugára, Tibora Bastrnáka, Eleméra Jakaba a Ladislava Balódiho na vydanie zákona o príspevku za zásluhy v športovej oblasti . Návrh zákona má parlamentnú tlač 1371. Spoločná správa výborov má tlač 1371a. Poprosím pána poslanca Balódiho, aby predmetný návrh zákona uviedol. (Reakcia navrhovateľa.) No, môžte mať pozmeňovák v rozprave, prihlásite sa. Dobre. (Reakcia navrhovateľa.) Áno, zatiaľ to tu nemám, ale rešpektujem. Nech sa páči. Ešte sekundu. Nemáme tu spravodajcu. Má to spravodajcovať; vy to spravodajcujete, pán poslanec Goga? Dobre.
M. Hort, podpredseda NR SR: (2008-09-17):
Reagovať na faktické poznámky chce ešte pán poslanec Jarjabek. Nech sa páči.
P. Hrušovský, predseda NR SR: (2004-05-27):
(Hlasovanie.) 124 prítomných, 120 za, 3 sa zdržali, 1 nehlasoval. Návrh zákona sme schválili. Ďakujem pani spoločnej spravodajkyni. Teraz prosím pána poslanca Hajduka, aby ako poverený spravodajca výboru pre pôdohospodárstvo uvádzal hlasovanie k prerokúvanému vládnemu návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 488/2002 Z. z. , ktorý prerokúvame ako tlač 565. Nech sa páči, pán poslanec Hajduk. A. Hajduk, poslanec: Ďakujem pekne za slovo. Vážený pán predseda, vážené poslankyne, páni poslanci, vzhľadom na to, že v rozprave nevystúpil žiaden poslanec, prosím vás, pán predsedajúci, dajte hlasovať o bodoch spoločnej správy 1 až 11 spoločne, s návrhom gestorského výboru uvedené body schváliť.
Hrušovský, Pavol, podpredseda NR SR (2010-12-15):
Pán poslanec Galbavý.
M. Sabolová, poslankyňa: (2006-03-16):
Zákon bol schválený v roku 1990, prešiel veľmi malými legislatívnymi zmenami za účinnosti tohto zákona. Hlavným účelom tejto novely je upraviť organizáciu a výkon územnej samosprávy na území mesta. Terminologicky zosúladiť znenie s ústavou a s platným  zákonom o obecnom zriadení, uskutočňuje racionalizačné zmeny v organizácii územnej samosprávy a organizácii územia mesta. Súčasná organizácia mesta s mestskými časťami je finančne náročná, a preto aj tieto zmeny, ktoré predkladáme v novele zákona, ekonomicky vylepšia hospodárenie mesta Košice a jeho mestských častí. Myslím, že krátko na úvod, spoločná správa predkladá také dve skupiny návrhov. Sú to legislatívnotechnické úpravy, s ktorými predkladatelia súhlasíme, a potom je tam päť návrhov, ktoré boli predložené v ústavnoprávnom výbore, ktoré ani gestorský výbor neodporúča schváliť. Narušili by vlastne systém tej zmeny, tej reorganizácie územnej samosprávy na území mesta Košice práve to, čím chceme posunúť, možno zlepšiť, zjednodušiť aj zlučovanie, zrušovanie mestských častí, zároveň obmedziť aj ekonomiku v hospodárení mestských častí a mesta. Vážení páni poslanci, prosím o podporu tohto návrhu zákona, tak ako je aj v spoločnej správe odporúčanie gestorského výboru. Ďakujem pekne.
Sulík, Richard, predseda NR SR (2010-11-05):
Ďakujem. Slovo má pani poslankyňa Žitňanská.
Blanár, Juraj, poslanec NR SR (2020-07-23):
Pán kolega Kamenický, ja som na úvod hovoril o tom, že neodvolávame ho kvôli jeho diplomovej práci a kvôli plagiátorstvu, je to jedna z častí, ktorá je len špičkou toho všetkého, čo on robí, ale pomenoval som štyri a doplnil som piatu vec súvisiacu s rokovaním v Bruseli. A k tej diplomovke krátko poviem. Pri diplomovke Igora Matoviča je problém jeho bezcharakternosti prístupu k jej vysvetleniu. A teraz si kladieme otázku, ako ďaleko vie zájsť, keď dokáže takúto banálnu vec takto bezcharakterne vysvetľovať, pri iných oblastiach, ktoré sú omnoho dôležitejšie? Čo sa týka COVID-u a riešenia zdravotníckeho, to sa naozaj excelentne zvládlo, ale nie kvôli vláde Igora Matoviča, ale kvôli disciplinovanosti občanov, za to im treba poďakovať, lebo boli neustále zneisťovaní statusmi a rôznymi protirečivými opatreniami alebo vyjadreniami pána Matoviča. Ale čo je potrebné povedať, že chystá sa tu veľká ekonomická kríza a armáda nezamestnaných a toto nezvládol Igor Matovič so svojou vládou a to sme vyčítali. A doplním, keďže si spomínal mnoho vecí, ktoré mohli byť urobené a neurobili to tak, tak len napríklad v Českej republike odsúhlasili v parlamente, že na každého občana obcí, mesta, kraja pôjde 1 200 korún českých. Čo urobila slovenská vláda? Prišla s návrhom MHD, ktoré okamžite, ako zdarma, ktoré okamžite minister dopravy sám zhodil zo stola, že tie čísla, ktoré sú tam, asi nesedia, no preto, lebo zrejme všetko idú preniesť na plecia rozpočtov samosprávy. Nie pomôcť samospráve, ale ešte to preniesť na ich plecia. Toto je presne prístup Igora Matoviča a jeho vlády. Všetko prenášať na plecia občanov. Nemusím hovoriť o... (Prerušenie vystúpenia časomerom.)
Heger, Eduard, podpredseda vlády a minister financií SR (2020-11-04):
Ďakujem pekne. Vážený pán podpredseda Národnej rady, vážené pani poslankyne, vážení páni poslanci, návrhom zákona, ktorým sa mení a dopĺňa zákon o spotrebnej dani z minerálneho oleja v znení neskorších predpisov a ktorým sa mení zákon o núdzových zásobách ropy a ropných výrobkoch a o riešení stavu ropnej núdze a o zmene a doplnení niektorých zákonov v znení neskorších predpisov, sa transponuje smernica Rady EÚ, ktorou sa stanovuje všeobecný systém spotrebných daní do legislatívy Slovenskej republiky. Smernica transformuje v súčasnosti používaný administratívny papierový systém na kontrolu prepravy zdaneného minerálneho oleja medzi členskými štátmi v Európskej únii na elektronický, čo je veľmi výrazný a dôležitý posun. Návrh zákona tiež stanovuje jednu sadzbu spotrebnej dane na benzín a jednu sadzbu spotrebnej dane na naftu na úroveň dnešnej zvýhodnenej sadzby spotrebnej dane bez ohľadu na objem biopaliva, ktorý je v nich primiešaný z dôvodu nedostatku biopaliva druhej generácie na trhu. Rušíme platné, ale neúčinné ustanovenia upravujúce označovanie pohonných látok identifikačnou látkou, nanomarkerom. Zjednodušenie; zjednodušuje a elektronizuje systém vydávania, povolenia a evidencie spotreby daňovo zvýhodneného minerálneho oleja užívateľským podnikom a v čl. II aktualizuje kódy kombinovanej nomenklatúry minerálneho oleja v prílohe tohto zákona v súlade s platným colným sadzobníkom. Vážené pani poslankyne, vážení páni poslanci, dovolím si vás požiadať o podporu pre prijatie a schválenie predloženého vládneho návrhu zákona. Ďakujem pekne.
Suja, Miroslav, poslanec NR SR (2022-02-15):
Ďakujem za slovo, pán predsedajúci. Pani ministerka, povedali ste, že vystúpite, aby sa na veci, ktoré zazneli, nezabudlo, ale neviem, či úmyselne, alebo ste na ne pozabudli. Ja som sa pýtal na to, čo povedal alebo som reagoval na to, čo povedal na vás Igor Matovič. Pani ministerka spravodlivosti Kolíková, vám nevadí, ak vám povie bývalý premiér a súčasný minister financií, Mária, ty si ten podvod spáchala? Ja som sa na to pýtal, neodpovedali ste. Takže klamal Igor Matovič alebo nie? Ak klamal, ako ste sa bránili? Alebo ste sa nebránili, lebo hovoril pravdu? Však aj to tu zaznelo. Povedali ste, že zaznelo kopu vecí a že vy budete na ne reagovať, ale na toto ste zabudli. Minister financií, bývalý premiér, povedal: Mária, ty si ten podvod spáchala. Mne, keby to povedal ako ministrovi spravodlivosti člen vlády, tak minimálne žiadam o ospravedlnenie, keď nie, dám naňho trestné oznámenie. Alebo som ten podvod spáchal a som ticho a nech sa to radšej už ďalej nerozpitváva. Môžte mi na to odpovedať? Ďakujem.
Droba, Juraj, poslanec NR SR (2012-10-29):
Som na ňu hrdý. A myslím si, že do tejto miestnosti patrí určite viac ako odborárske logo. Čo vám vadí na peknej dúhovej vlajke? (Reakcie z pléna.) Dobre, ak chcete, nechajte ma hovoriť. Pán Kuffa, nemusíte sa pozerať na tú vlajku. Ďakujem. (Výkriky v sále.)
Pčolinský, Peter, poslanec NR SR (2019-04-02):
Ďakujem pekne. Vážený pán predseda, vážené dámy, vážení páni, tento návrh zákona je návrh, ktorý sa dotýka nás poslancov Národnej rady. Dotýka sa nás všetkých. Na základe podnetov od občanov, na základe sťažností, nadávok sme sa rozhodli predložiť návrh zákona, ktorý mení rokovací poriadok Národnej rady a mení ho tak, že v záverečnom hlasovaní, teda v treťom čítaní vypúšťame možnosť zdržať sa. Napríklad pre pána kolegu Baláža vysvetlím, že prečo. V prvom čítaní, všetci vieme, návrh zákona je v nejakej predloženej forme. Chceme ho alebo ho nechceme posunúť do druhého čítania. Samozrejme, väčšinou prichádzajú pozmeňovacie návrhy, čiže teda nevieme, aká bude, aká bude konečná forma toho návrhu zákona. V tomto prípade rozumieme všetci tomu, že možno návrh by som podporil, len si chcem počkať na pozmeňovacie návrhy, dám – zdržať sa. 
V druhom čítaní sa ešte dolaďujú veci, ale v treťom čítaní, keď už je, keď už je finálna podoba návrhu zákona a všetci vieme, akú podobu ten návrh zákona má, buď s ním súhlasím alebo s ním nesúhlasím. Tam už nie je priestor na to, že neviem sa rozhodnúť, či ten návrh zákona je dobrý alebo zlý. To nám vyčítajú ľudia. Niekoľkokrát sa stalo aj nám, zverejnili sme nejaké hlasovanie o nejakom našom návrhu zákona a z toho, a z tej tabule bolo jasné, že veľká časť poslancov sa napríklad zdržala a tie komentáre ľudí boli, že čo sú to za poslanci, keď sa nevedia rozhodnúť, či ten zákon je dobrý alebo zlý, či ho chcú podporiť alebo nechcú podporiť. Ľudia nerozumejú tomu, na čo je tam tá možnosť zdržať sa. V tých záverečných hlasovaniach, sa priznám, aj my občas využívame tlačidlo zdržať sa, ale v tomto prípade ja by som dal ľuďom za pravdu, je to taký alibistický postoj. V treťom čítaní buď vieme, či ten zákon podporíme, alebo nevieme, či ten zákon podporíme, respektíve, či chceme alebo nechceme. A o tom je náš návrh zákona. Navrhujeme zmenu rokovacieho poriadku, ktorá hovorí, že v treťom čítaní poslanec hlasuje buď za alebo proti. Ďakujem.
Dostál, Ondrej, poslanec NR SR (2017-06-13):
Ďakujem obom kolegom za reakcie. Ja by som zareagoval na pána poslanca Petráka. Ja som nepovedal, že pred mesiacom, keby to išlo do skráteného legislatívneho konania, tak by to nevadilo. Okrem čítania s porozumením by sme mohli aj počúvať s porozumením. Ja som iba povedal, že ak by to išlo pred mesiacom do skráteného legislatívneho konania, tak by sa vytvoril väčší priestor na normálne prerokovanie tohto návrhu zákona napríklad vo výboroch a rozdiel medzi prvým a druhým čítaním by bol nie pár dní, ale pár týždňov a teda mohli by sme sa priblížiť k tomu normálnemu procesu. Ja by som určite aj na májovej schôdzi vystúpil s tým, že nie sú splnené dôvody pre skrátené legislatívne konanie, keďže nehrozia žiadne hospodárske škody, ani ohrozenie základných práv a slobôd, len jednoducho ministerstvo pripravilo návrh a trochu neskôr, ako si predsavzalo zrejme a trvalo mu vyhodnotenie medzirezortného pripomienkového konania dlhšie, ako pôvodne plánovalo, čo sa môže stať, ale nie sú to dôvody pre skrátené legislatívne konanie na pôde parlamentu. A k tomu argumentu, že to prináša vecne dobré zmeny, no napríklad výrazná, výrazná zmena, ktorú by to mohlo priniesť, je, keby sa príspevok na asistentov stal nárokovateľný. To by bol naozaj reálny posun a ja som za to, aby sa schvaľovali dobré veci, ktoré aj keď s nimi príde vláda, ale pokiaľ dobré veci môže to schvaľovať normálnym spôsobom, tak to preferujem pred tým, aby sa schvaľovali za cenu porušovania zákona o rokovacom poriadku.
Sulík, Richard, predseda NR SR (2010-11-04):
Ďakujem. Pán poslanec Slafkovský. Nie je tu. Tak pokračujeme s ďalším rečníkom, pani poslankyňa Vášáryová.
Richter, Ján, minister práce, sociálnych vecí a rodiny SR (2012-08-09):
Ďakujem pekne. No, po prvé, hlavný zámer som mal možnosť vyjadriť tak, že súvisí s tým, že tento produkt ako taký je zneužívaný. Myslím, že na tom sa zhodneme. Samozrejme, otázka zavedenia zodvodovania podľa našich očakávaní mala priniesť to, že by ani pre zamestnávateľov nemalo byť zaujímavé zneužívať potom tento systém, pretože vlastne tá cena práce bude vyrovnaná, minimálne pri tých dvoch hlavných zmluvách, to znamená, ku ktorým smeruje celé to naše opatrenie, hlavne zmluvách o vykonaní práce a o pracovnej činnosti, ktoré sú také najpoužívanejšie, jedna možno v kratšom rozsahu, individuálne, ale zmluva o pracovnej činnosti, tak ako som povedal aj v rozprave, je časove viazaná na dlhšie obdobie a tam tá možnosť zneužitia jednoducho je. Inak povedané, ak sa nám tento zámer podarí, tak by to malo priniesť pozitívum napríklad aj pri riešení pracovných miest, lebo tí, ktorí boli riešení doteraz možno dvomi-tromi zmluvami mimo hlavného pracovnoprávneho vzťahu, by sa mohli dostať do klasického pracovnoprávneho vzťahu, že bude mať po týchto zmenách s nimi zamestnávateľ ambíciu uzatvoriť klasický pracovnoprávny vzťah a zamestnanec bude mať všetky práva, nároky, ktoré v zmysle Zákonníka práce mu prináležia. Čo sa týka dôchodcov, no treba vnímať ten rozdiel tak, že ten rozdiel nemá celkom podobný súvis len ako u tých mladých ľudí, ale pri nastavení 23,8 % u starobných dôchodcov a u invalidných dôchodcov 29,8 % sme mali záujem zohľadniť tie faktory, o ktorých ste vy hovorili. To znamená, toto všetko je zohľadnené. A opakujem, z hľadiska vecnej stránky veci očakávame, že tí dôchodcovia by mali vykryť hlavne tie pracovné miesta, ktoré nie je možné riešiť klasickým pracovnoprávnym vzťahom. Ja by som to pomenoval ako doplnkové pracovnoprávne vzťahy, ktoré s tým súvisia. Skončil som.
P. Paška, predseda NR SR: (2008-06-17):
Teraz poprosím spravodajcu pána Kovačócyho, aby nás informoval o návrhu zákona.
Stachura, Peter, poslanec NR SR (2024-10-29):
Ďakujem, Oskar, za taký krátky, ale ucelený pohľad na tento, na tento zákon. Sme v druhom čítaní. Ja by som chcel v krátkosti zareagovať na tie benefity, ktoré si spomínal. No, ja nie som veľkým zástancom, úprimne, benefitov. V niektorých oblastiach by sme sa vedeli možno pozrieť na nárok alebo definovanie nároku, povedať, čo je nárok a čo nie je nárok. U zubárov podľa mňa je tu tá možnosť, mali by sme byť určitým spôsobom odvážni, pretože ak je to zadefinované ako benefit, tak je to také celé trošku benevolentné, poisťovne k tomu môžu pristupovať rôzne a každý volá ten benefit inak. Nemáme zadefinované, čo konkrétne má pacient za tento benefit dostať. Napríklad ak sa povie, že je benefit bielenie zubov, tak nie je striktne zadefinované, že koľko to bielenie zubov má byť, či to má byť 30 minút, 15 minút, ako kvalitne to má byť urobené, hlavne že sa to nejakým spôsobom rýchlo urobí. Poistenci si myslia, že super, starajú sa o svoj chrup, o svoje zdravie, ale len napríklad prehliadkou alebo čistením zubov ešte nikto nekazivé zuby nemal. Musí sa pravidelne starať o zubnú hygienu sám, to je rozhodujúce. Čiže tie poisťovne využívali benefity ako v rámci konkurenčného boja, aby prilákali pre seba klientov, aby sa prepoistili. Nemyslím si, že je to dlhodobo správne a vhodné riešenie. Ešte raz zopakujem, ja by som skôr išiel cestou naozaj možno nebáť sa začať možno v tej zubnej oblasti cestou nároku definovania, na čo má poistenec nárok a na čo nie, a potom v tom nároku jasne zadefinovať, akú kvalitu máme očakávať od toho-ktorého vyšetrenia alebo zákroku. No a od pána ministra dúfame, že teda nový generálny riaditeľ bude veľmi skoro a predstaví plán.
P. Hrušovský, predseda NR SR: (2005-10-28):
(Hlasovanie.) 124 prítomných, 112 za, 8 sa zdržalo, 4 nehlasovali. Návrh sme schválili. Prosím ďalší návrh. J. Drgonec, poslanec: Na základe udeleného splnomocnenia navrhujem postúpiť tento text do tretieho čítania ihneď.
P. Paška, predseda NR SR: (2007-11-28):
(Hlasovanie.) 142 prítomných, 80 za, 59 proti, 3 sa zdržali. Konštatujem, že sme schválili vládny návrh novely zákona č. 580/2004 Z. z. o zdravotnom poistení. Ďakujem, pán spravodajca. Teraz prosím pána predsedu výboru pre financie, rozpočet a menu Jozefa Buriana, aby uvádzal hlasovanie v druhom čítaní o vládnom návrhu zákona o zavedení meny euro v Slovenskej republike a o zmene a doplnení niektorých zákonov . Je to tlač 430. Máte slovo, pán predseda výboru.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 129 poslancov, za 78, proti 11, zdržalo sa 40. Uvedený návrh sme schválili.
Simon, Zsolt, poslanec NR SR (2013-03-20):
Ďakujem. Pán kolega Martinák, musím povedať, že mne osobne je ľúto, keď pes roztrhá babku alebo niekomu spôsobí ujmu. Ale pýtam sa, ako bol potrestaný majiteľ tých psov? Pretože to je podstata. A to tento zákon nerieši. Prepáčte, že musím povedať, ale keď medveďa budete mať na vodítku, a ten zaútočí, aj ten vás roztrhá. Podstata je, vo všeobecnosti každé zviera môže zaútočiť, môže vám spôsobiť ujmu. Kde trestáme tých, ktorí za to zodpovedajú? Ľudí, ktorí chovajú takéto zvieratá a nemajú ich zabezpečené. A dovoľte, aby som ešte jeden fakt spomenul. Prečo nemáme povinnosť utratiť toho psa, ktorý zaútočí? Máme to len ako možnosť. Tie pitbully, ktoré roztrhali tú tetku, boli utratené? Všetky boli utratené, ktoré zaútočili na človeka? Neboli. Všetky neboli.
Viskupič, Marián, poslanec NR SR (2022-02-15):
Pán predseda, ďakujem za slovo. Zápisnica o výsledku verejného hlasovania o návrhu na voľbu členov Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo a životné prostredie, ktoré sa konalo dňa 15. februára 2022. Na verejné, na verejné hlasovanie o návrhu na voľbu členov Rady Slovenského pozemkového fondu navrhnutých Výborom NR SR pre pôdohospodárstvo a životné prostredie bolo vydaných a poslanci si osobne prevzali 111 hlasovacích lístkov, teda na voľbe bolo prítomných 111 poslancov. Po vykonaní verejného hlasovania overovatelia NR SR spočítali hlasy a zistili, že vo verejnom hlasovaní o návrhu na voľbu členov Rady Slovenského pozemkového fondu navrhnutých Výborom NR SR pre pôdohospodárstvo a životné prostredie všetci poslanci odovzdali hlasovacie lístky. Zo 111 odovzdaných hlasovacích lístkov boli všetky platné. Podľa platných hlasovacích lístkov overovatelia zistili, že: – za Františka Haníka hlasovalo – za 80, proti 14, zdržalo sa 17 poslancov. – za pána Martina Lukačoviča hlasovalo – za 44, proti 38, zdržalo sa 29. – za pána Petra Poláka – za 79, proti 14, zdržalo sa 18. – za pani Michaelu Rakovickú – za 7, proti 41, zdržalo sa 63. – za pána Milana Romana – za 1, proti 32, zdržalo sa 78 poslancov. – za pána Dalibora Steindl – za 81, proti 12, zdržalo sa 18. – za pána Miloša Šimončiča – za 80, proti 12, zdržalo sa 19. – za pani Dagmar Valuchovú – za 4, proti 16, zdržalo sa 91 poslancov. Na voľbu členov Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní boli za členov Rady Slovenského pozemkového fondu navrhnutých Výborom NR SR pre pôdohospodárstvo a životné prostredie zvolený: Dalibor Steindl, František Haník, Miloš Šimončič a Peter Polák. Keďže nebol zvolený potrebný počet členov Rady Slovenského pozemkového fondu vykoná sa opakovaná voľba, do ktorej postupujú všetci navrhnutí kandidáti, ktorí neboli zvolení. Overovatelia ma zároveň poverili oznámiť výsledok hlasovania Národnej rade Slovenskej republiky. Pán predseda, skončil som, ďakujem.
Paška, Pavol, predseda NR SR (2014-09-24):
(Hlasovanie.) 139 prítomných, 57 za, 45 proti, 37 sa zdržalo. Návrh sme neschválili.
Číž, Miroslav, doterajší podpredseda NR SR (2010-07-08):
Pán poslanec Jozef Viskupič.
Bugár, Béla, podpredseda NR SR (2016-09-13):
Pán predseda Danko.
Ďuriš Nicholsonová, Lucia, podpredsedníčka NR SR (2018-10-18):
Vážené panie poslankyne, vážení páni poslanci, otváram tretí rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Antošová, pán poslanec Čaplovič, pán poslanec Galis, pán poslanec Vašečka a na zahraničnej pracovnej ceste je predseda Národnej rady Slovenskej republiky pán Andrej Danko. Podľa schváleného programu teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1129 a návrh na jeho pridelenie na prerokovanie výborom je v rozhodnutí pod č. 1180. Poprosím pána podpredsedu vlády a ministra financií pána Kažimíra, aby predmetný návrh zákona uviedol. Nech sa páči.
Suja, Miroslav, poslanec NR SR (2021-05-14):
Ale on to spomenul, že boli na neho útoky, pán podpredseda. Ak je toto nie k veci, tak mi povedzte, že čo potom je k veci. Vyjadrenie pána Pročka, ako teraz vykrikuje? To sú k veci, pán podpredseda? To ja si myslím, že nie sú. Ďalej kolega Kočiš sa vyjadril k viacerým ľuďom, ako neodborne sa vyjadrujú a snažia sa tu prezentovať ako odborníci, ako napríklad spomenul pána Baránika, ktorého, ktorý je médiami a viacerými odborníkmi nazývaný takým novodobým Jozefom Urválkom vďaka jeho neodborným a fanatickým vyjadreniam. A takíto ľudia, takíto ľudia tu idú moralizovať, že my hovoríme neodborné veci. Ktorý si nevie otvoriť ani Trestný zákonník, ako si podotkol, a nevie rozdiel, čo je dohoda o vine a treste, a hovorí, že sa dačo ututláva. Pritom je táto dohoda vždy verejná, kde sú prítomní novinári a je pred súdom. A on ide niečo hovoriť o odbornosti a o tliachaní. Áno, to ste veľmi správe podotkol, že takíto ľudia sa tu vyjadrujú. Takíto ľudia sa tu vyjadrujú, ktorí hovoria, že ako je možné, že špecializovaný sudca má iný názor ako Najvyšší súd. Ale sme v demokratickej krajine a takýto je systém. Potom načo by sme tu mali dva súdy, keby mali mať rovnaký názor? To je len v totalite. Takže je smutné, že tzv. odborníci, dokonca s titulom JUDr., sa takto tu vyjadrujú, a pritom sú označovaní za amatérov odbornou... (Presušenie vystúpenia časomerom.)
Lipšic, Daniel, poslanec NR SR (2015-12-15):
Pán poslanec, ja si myslím, že darovanie krvi je, nemusíme sa o tom presviedčať, veľmi dôležité, a teda ja som bol k nemu od pomaly malička vedený, ale musím povedať, že podľa mňa som vždy trošku na rozpakoch, keď sa má darcom krvi priznávať nejaké zvláštne zvýhodnenie, či v tomto zákone, či v MHD, proste pre mňa je darovanie krvi preto mimoriadne, pretože človek vlastne nič nestráca a potenciálne môže zachrániť úplne neznámych ľudí, úplne neznámych ľudí. Väčšinou. Teda nie darovanie krvi proste v prospech nejakého známeho, ale... A to sa mi zdá byť, že to je naj- akože väčšie, lepšie, noblesnejšie poslanie darcov krvi, a to je tá najlepšia motivácia, proste som vždy trošku na rozpakoch, keď sa do toho súčtu snaží dostať nejaká ďalšia motivácia, akákoľvek symbolická, hovorím, že, že trochu, trochu mi to spôsobuje rozpaky, aj keď za návrh novely ja budem, ja budem hlasovať.
Sulík, Richard, predseda NR SR (2011-06-02):
Na faktické poznámky reaguje pani poslankyňa Sabolová. Nech sa páči. (Ruch v sále.) Poprosím, kolegovia, venujte pozornosť pani poslankyni.
Hrnčiar, Andrej, podpredseda NR SR (2016-11-23):
Pán poslanec Štarchoň.
Grendel, Gábor, podpredseda NR SR (2023-02-16):
S reakciou na faktickú poznámku pán poslanec Milan Kuriak.
Bastrnák, Tibor, poslanec NR SR (2018-06-13):
Ďakujem pekne za slovo. Pani kolegyňa, viete, je to veľmi ťažké v dvoch minútach reagovať na tie polopravdy a pravdepodobne nepochopenie situácie, o ktorej ste hovorila. Nehovorím, že vo všetkom ste sa mýlila, ale asi vo väčšine vaše, vo vašom prejave ako bolo fakt ako veľa, veľa poloprávd. Prvá vec je, že tento zákon obsahovalo aj programové vyhlásenie vlády a od roku 2004, keď dobre pamätám, každá vláda sľubovala, že zmení LSPP na podobný spôsob, a som rád, že táto vláda a bývalý a dnešný minister toto dodržali. Samozrejme, dobrovoľnosť v službách nikdy nebola spochybnená alebo ani zrušená. To je chyba, že práve lekári si mysleli, že tým, že sa prejde na kratší čas, aj dobrovoľnosť je z tohto zákona, bohužiaľ, Lekárska komora niekedy ale aj to tak komunikovala, že dobrovoľnosť je zrušená. Nikdy nebola zrušená dobrovoľnosť v službách. Takže preto je aj nepochopiteľné, ale, bohužiaľ, preto niektorí lekári teraz začali sa hádať o tom, či je to 12 eur, alebo 16 eur, alebo 20 eur. Samozrejme, na vidieku, kde doteraz slúžili za 2 eurá na hodinu, tak tých 12 je, samozrejme, viac a napríklad v Bratislave, kde možnože slúžili za 16, tak, samozrejme, 12 je menej a sú nespokojní. Ťažko vytýkať to, že nakoľko bol transparentný, veď stále hovoríte, že musí byť transparentné výberové konanie a teraz aj kvôli tomu, lebo to bolo transparentné, bohužiaľ, robili také detinské chyby, ktoré trebalo ich vylúčiť. Ešte len to dotknem, lebo už mám málo času, že pozmeňováky, bohužiaľ, viete dobre alebo, chvalabohu, viete dobre, že každý poslanec má právo aj v poslednej chvíli, aj teraz podať pozmeňovák, takže nemusíte nám vytýkať, že ako podávame to 3, 4 dni pred... (Prerušenie vystúpenia časomerom.)
Viskupič, Jozef, poslanec NR SR (2013-10-22):
Ďakujem. Tiež si myslím, že či zostáva tá výčitka, že či by takto zásadné a masívne pozmeňujúce návrhy mohli byť doručené aj poslancom opozície alebo kolegom na výbore, nepočul som k tomu nič a ďakujem za to, že moja účasť na výbore je podnetná. Viete čo, ale mne sa, áno, predkladal som na výbore viacero pozmeňovákov či už v predchádzajúcom období, alebo toto, ale nikdy sa mi nestalo, že či už Krajcerove ministerstvo, alebo Maďaričove podávalo za mňa stanoviská. Proste, pán kolega Senko, ja držím v ruke stanoviská ministerstva kultúry k zavádzajúcim tvrdeniam mňa k vášmu pozmeňujúcemu návrhu. Proste doteraz som nemal pocit, že hovorcom poslancov, či už vo výbore, alebo v parlamente, sa stáva teda ministerstvo a prijíma stanoviská k vášmu pozmeňovaciemu návrhu, ak sa, ak sa niekomu teda zdá, že sú zavádzajúce. V tom duchu mám pocit, že sme sa mohli baviť aj viacej o tom, že čo teda na nich bolo zavádzajúce, lebo k tomu ja odpoveď nedostávam. Proste tá miera subjektivity narastá, vy ste sa snažili svojím pozmeňujúcim návrhom možno predchádzať niektorým možným výtkam z Európskej komisie, a preto si myslím, že ten legislatívny proces nie je v dobrej fáze, a preto som aj využil rokovanie pléna a dal procedurálny návrh na vzatie tohto zákona späť na prepracovanie, aby sme ho nemuseli meniť väčším počtom ustanovení, ako samostatný zákon má. Takže takisto nič neštandardné, tu stačí fakt zísť z kratšej cesty a nastaviť tie pravidlá poriadne. Ďakujem.
Bugár, Béla, podpredseda NR SR (2016-09-22):
Nech sa páči, prezentujme sa a hlasujme. (Hlasovanie.) Prítomných 121 poslancov, za 22, proti 13, zdržalo sa 84, 2 nehlasovali. Konštatujem, že návrh sme neschválili. Prosím teraz pani poslankyňu Macháčkovú, aby uviedla hlasovanie o, teda k návrhu poslancov Kotlebu, Moru, Uhríka, Schlosára a Beluského na vydanie ústavného zákona, ktorým sa mení a dopĺňa Ústava Slovenskej republiky. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Mariana Kotlebu, Jána Moru, Milana Uhríka, Rastislava Schlosára a Martina Beluského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 213.)
Danko, Andrej, predseda NR SR (2016-09-23):
Pán poslanec Milan Laurenčík.
Hrušovský, Pavol, predseda NR SR (2011-12-01):
Páni poslanci v poradí Dubovcová, Galbavý, Gaľa, tak ako sú uvedení na svetelnej tabuli, prosím, aby ste ich v takom poradí.
Ďuriš Nicholsonová, Lucia, podpredsedníčka NR SR (2016-09-07):
Končím týmto všeobecnú rozpravu. Chcem sa opýtať pána navrhovateľa, či chce vystúpiť v záverečnom slove. Pani spravodajkyne, či chce vystúpiť ešte v záverečnom slove. Nie. Ďakujem. Nie je tomu tak. Takže prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Čiernou Horou o sociálnom zabezpečení . Návrh vlády má tlač 153 a spoločná správa výborov má tlač 153a. Návrh odôvodní minister financií pán Peter Kažimír. Nech sa páči, máte slovo.
Hrnčiar, Andrej, podpredseda NR SR (2019-02-12):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Blaha, Ľuboš, podpredseda NR SR (2024-06-12):
Na vaše vystúpenie, pán podpredseda Národnej rady, evidujem tri faktické poznámky. Ako prvý sa prihlásil pán poslanec Ondrej Dostál, nech sa páči.
Glváč, Martin, podpredseda NR SR (2017-09-06):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Laššáková, Jana, podpredsedníčka NR SR (2014-09-17):
Vyhlasuje všeobecnú rozpravu za skončenú. Pán minister, chcete zaujať stanovisko? Áno, nech sa páči, máte slovo.
Zmajkovičová, Renáta, podpredsedníčka NR SR (2014-10-29):
Pán poslanec Hlina.
A. Belousovová, podpredsedníčka NR SR: (2007-09-14):
Faktickú poznámku na vystúpenie pána poslanca Fronca má pán poslanec Ivančo. Končím možnosť prihlásiť sa s faktickými poznámkami. A pán Ivančo má slovo. Nech sa páči, pán poslanec.
Pellegrini, Peter, predseda NR SR (2015-11-19):
Ďakujem pekne. Uzatváram rozpravu o tomto bode programu. Pýtam sa vás, pán navrhovateľ, či chcete vystúpiť v záverečnom slove? Nech sa páči, máte slovo. Chcem vám len pripomenúť, že sme sa dohodli, že by sme radi ukončili rokovanie nejako okolo 18.30 hod., 18.35 hod., ale to čisto len ako pripomenutie, pán minister. Samozrejme, môžete potom pokračovať zajtra ráno, ak by sme to nestihli dnes. Nech sa páči, máte slovo.
Kamenický, Ladislav, poslanec NR SR (2018-05-23):
Podobne by som chcel pripomenúť členom výboru pre financie a rozpočet zasadnutie výboru o 12.00 hod. v miestnosti výboru. Ďakujem pekne.
Jurinová, Erika, podpredsedníčka NR SR (2015-11-20):
Ďakujem, pán poslanec. Na vaše vystúpenie nie sú faktické poznámky. Vyhlasujem týmto rozpravu za skončenú. Pán navrhovateľ, chcete v záverečnom slove zhrnúť? Pán navrhovateľ? Nie. Pán spravodajca rovnako nie. Prerušujem rokovanie o tomto bode programu. Keďže je práve 14.00 hodín, prerušujem rokovanie dnešného dňa schôdze. Stretneme sa v utorok ráno o 9.00 pokračovaním vládnymi návrhmi, ktoré boli presunuté na utorok. Začíname teda bodom č. 45 o ochrane súkromia, alebo teda sériou zákonov, ktoré predstaví minister vnútra Robert Kaliňák. A pekný víkend všetkým. (Prerušenie rokovania o 14.00 hodine.)
V. Veteška, podpredseda NR SR: (2005-05-11):
Vystúpi pán poslanec Zala.
Hrušovský, Pavol, podpredseda NR SR (2011-09-06):
Ďakujem, pani ministerka, za uvedenie a odôvodnenie návrhu. Teraz poprosím pána poslanca Dostála, ktorého poveril ústavnoprávny výbor, aby informoval Národnú radu o stanovisku ústavnoprávneho výboru k predloženému vládnemu návrhu zákona. Nech sa páči, pán poslanec.
Číž, Miroslav, podpredseda NR SR (2015-02-04):
Ďakujem, pán spravodajca. Nech sa páči zaujať miesto pre spravodajcov. Otváram rozpravu. Do rozpravy písomný návrh nemám. Takže sa pýtam, kto sa hlási do rozpravy ústne? Neregistrujem. Nehlási sa nikto. Takže vyhlasujem všeobecnú rozpravu za skončenú. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Parlamentná tlač č. 1352. Návrh na pridelenie výborom je v rozhodnutí č. 1371. Opäť máte slovo, pán minister, a uveďte, prosím, tento vládny návrh zákona.
Ľ. Martinák, poslanec: (2009-10-22):
Čo sa týka ďalších vecí a hlavne výroku pani Jarmily Tkáčovej, že náš Slovenský rybársky zväz je skostnatená štruktúra, vážená pani poslankyňa, pri svojich poznatkoch ohľadom požiadaviek rybárov som sa okrem iného opieral aj o vysoko odborné stanoviská našich slovenských ichtyológov a opieral som sa preto, že majú značné meno nielen na Slovensku, ale aj vo svete a aj oni sa podieľali hlavnou mierou po stránke odbornosti pri príprave... (Vystupujúci prerušený podpredsedom NR SR kvôli ruchu v sále.)
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 125, proti 2, zdržali sa 8, nehlasovali 5. Konštatujem, že tento návrh zákona sme schválili. To boli všetky návrhy, ktoré sme prerokovali. Odporúčam, aby sme teraz prerušili rokovanie a budeme pokračovať o 14.00 hodine hodinou otázok. Predtým ešte s procedurálnymi návrhmi – pán poslanec Brocka, predseda výboru.
Hlina, Alojz, poslanec NR SR (2014-09-17):
Ďakujem veľmi pekne. Touto chorobou som nikdy netrpel, ono, koniec koncov, je vždycky aj zárodkom každého konfliktu, dokonca vojen, že keď generalizujete, čiže nikdy som nepovedal a nikdy nepoviem, že všetci ste tam takí. Pravdou však je a už sa to nedá zakryť, že niektorí z vás sa vydali na túto cestu. A otázka stojí, že ako to viete upratať? Ja sa tomu čudujem. Vždycky v každom kolektíve sa nájdu proste určité veci, ktoré, no, sa, ako sa hovorí „žvejkli“, ale otázka stojí, ako ten organizmus sa autoimunitne vysporiada s tou infekciou? Lenže vy, vy normálne, ja z toho žasnem. Z toho mi je ľúto, ja tomu nerozumiem. Ja fakt tomu nerozumiem. Nuž ako ináč to chcete, že vám to takto nakladajú, to, že dostal 23-tisíc, exekútor krúti peniaze, ktoré ide cez ministerstvo, je, čo viacej chcete? Ako viac chcete vidieť to prepojenie, to, o čom tu hovorím už viac ako rok. Ako viac? A to je presne to, že mňa zaujíma v tejto chvíli, potom sa nečudujte, že to možno na niekoho a to uznám, že to na niekoho môže zle dopadnúť, že sa tomu bráni a tak sa bráňte v klube. Tak zavolajte, zavolajte, ja neviem, ako to tam u vás funguje stranícky a povedzte: ale pozor, vážení, to už je moc. Je čas, je čas naozaj, to v niečom ste prestrelili, no proste stane sa, pri robote sa chyby stávajú. Aj za seba vám poviem, urobte, čo urobiť máte a poďme riešiť iné veci a nemusíme sa k tomu vracať. Ale nechápem prečo to takto držíte? Nechápem.